open-index/open-wikipedia-markdown huggingface dataset:
Abraham Lincoln (kapteeni)

**Abraham Lincoln** (13. toukokuuta 1744 Berksin piirikunta, Pennsylvania – toukokuu 1786 Jeffersonin piirikunta, Virginia nykyisin Kentucky) oli yhdysvaltalainen kapteeni ja presidentti Abraham Lincolnin isoisä.

## Elämä
Abraham Lincoln syntyi Berksin piirikunnassa, Pennsylvaniassa 13. toukokuuta 1744. Hänen isänsä John Lincoln (1716–1788) oli kotoisin Monmouthin piirikunnasta, New Jerseystä ja hänen äitinsä Rebecca Morris (1720–1806) oli kotoisin Pennsylvaniasta. Abraham oli perheen vanhin lapsi. Hänellä oli myös kahdeksan nuorempaa sisarusta: Hannah, Lydia, Isaac, Jacob, John, Sarah, Thomas ja Rebecca. Abrahamin isä John Lincoln osti vuonna 1768 maata Virginiasta. Vuonna 1773 alue jaettiin perheen kahden vanhimman pojan, Abrahamin ja Isaacin kesken.

Abraham Lincoln toimi kapteenina Yhdysvaltain vapaussodan aikaan 1775–1783.

Hän nai Bathsheba Herringin (1742–1836), ja he saivat viisi lasta, jotka olivat Mordecai (s. 1771), Josiah (s. 1773), Mary (s. 1775), Thomas (s. 1778) ja Nancy (s. 1780). Vuonna 1781 Lincolnit muuttivat nykyiseen Kentuckyyn.

Intiaani ampui Lincolnin toukokuussa 1786 tämän oltua peltotöissä poikiensa Mordecain, Josiahin ja Thomasin kanssa. Mordecai meni hakemaan mökistä ladattua asetta, ja ampui isänsä murhannutta intiaania rintaan tappaen tämän.

## Lähteet
*Wayland, John W. (1987). *The Lincolns in Virginia*. Harrisonburg VA: C.J. Carrier. s. 24–57.
*Harrison, John Houston (1935). *Settlers By the Long Grey Trail*. Dayton VA: Joseph K. Ruebush. s. 282–286, 349–351.
EarMUSIC

**earMUSIC** on Edel AG:n tytäryhtiö.

## Artisteja

* Alan Parsons
* Alice Cooper
* AndersonPonty Band
* Andi Deris
* Andre Matos
* Angra
* Ash
* Babymetal
* Balsamo Drighton
* The Brand New Heavies
* Chickenfoot
* Chrome Molly
* Circle II Circle
* Deacon Blue
* Dee Snider
* Deep Purple
* Def Leppard
* Devil's Train
* DragonForce
* Elio e le Storie Tese
* EZoo
* Foreigner
* Gamma Ray
* Gizmodrome
* Gregorian
* H.E.A.T
* Helmet
* Incognito
* Joe Henry
* Joe Jackson
* Jon Lord
* K'S Choice
* Kai Hansen
* KMFDM
* Lisa Stansfield
* Marianne Faithfull
* Marillion
* Myrath
* New Model Army
* Once Human
* Phil Manzanera
* Popa Chuppy
* The Resistance
* Ricky Ross
* Run Liberty Run
* SAGA
* Sinsaenum
* Skunk Anansie
* SOTO
* Status Quo
* Stiff Little Fingers
* Stratovarius
* Tanita Tikaram
* Tarja Turunen
* Terry Bozzio
* Thunder
* Unisonic
* Van Canto: Vocal Metal Musical

## Lähteet
Keny Arkana

**Keny Arkana** (s. 20. joulukuuta 1982) on argentiinalais-ranskalainen räppääjä, joka toimii myös aktivistina. Hän perusti vuonna 2004 musiikkia tuottavan kansanliikkeen La Rage du People Noaille’n kaupunginosassa Marseillessa.

## Diskografia
### Albumit
;Soolojulkaisut
**L’Esquisse* (2005)
**Entre ciment et belle étoile* (2006)
**Désobeissance*
**L’Esquisse Vol. 2*
**Tout tourne autour du soleil* (2012)
**État d’urgence* (2016)
**L’Esquisse 3* (2017)

### EP-levyt
;Soolojulkaisut
**Le missile est lancé* (2004)
**La Rage* (2006)
**Etat d’Urgence* (2009)

## Lähteet

## Aiheesta muualla
Spitfire Records

**Spitfire Records** oli Eagle Rock Entertainmentin tytäryhtiö, joka sijaitsi New York Cityssä Yhdysvalloissa.

## Artisteja
* Alice Cooper
* Apocalyptica
* Beautiful Creatures
* Black Label Society
* Britny Fox
* Cathedral
* Cradle of Filth
* Crimson Glory
* Danzig
* Dio
* Dog Fashion Disco
* Enuff Z'Nuff
* Eric Carr
* Europe
* The Exploited
* The Go-Go's
* Last Hard Men
* Lita Ford
* My Ruin
* N17
* Napalm Death
* Nashville Pussy
* Overkill
* Pride & Glory
* Race Riot
* Raven
* Rich Eard
* Sebastian Bach
* Sixty Watt Shaman
* Ted Nugent
* Testament
* Therapy?
* TNT
* Zakk Wylde

## Lähteet
Sari Pekkala Kerr

**Sari Pekkala Kerr** on suomalainen taloustieteilijä ja tutkija Wellesley Centers for Women (WCW) -tutkimuslaitoksessa Wellesley Collegessa. Hän toimii lisäksi vierailevana professorina Massaschusetts Institute of Technologyssa. Pekkala Kerrin tutkimus keskittyy työmarkkinoiden, koulutukseen, inhimilliseen pääomaan ja perheisiin.

Pekkala Kerr on koulutukseltaan taloustieteiden tohtori. Hän väitteli tohtoriksi Jyväskylän yliopistosta vuonna 2000 otsikolla "Regional convergence and migration in Finland, 1960-95".

Pekkala Kerrin puoliso on Harvard Business Schoolin professori William Kerr.

## Lähteet

## Aiheesta muualla
* Pekkala Kerrin kotisivu
* Pekkala Kerrin tutkimukset IDEASissa
* Pekkala Kerrin tutkimukset Google Scholarissa
Kaikki veturit töihin!

**Kaikki veturit töihin!** () on brittiläinen elokuva vuodelta 2005, joka perustuu televisiosarjaan *[[Tuomas Veturi]]*. Englanninkielisenä kertojana toimi Michael Angelis, suomenkielisenä puolestaan Aku Laitinen. Elokuva oli ensimmäinen *Tuomas Veturiin* perustuva suoraan videolle julkaistu erikois-DVD, ja sen tuotti HIT Entertainment sarjan 8. ja 9. tuotantokauden välillä.

## Lähteet
Firma (vuoden 2012 televisiosarja)

**Firma** on John Grishamin samannimiseen kirjaan perustuva kanadalais-yhdysvaltalainen draamasarja.

## Näyttelijät
Josh Lucas,
Molly Parker,
Callum Keith Rennie,
Juliette Lewis.

## Aiheesta muualla
*
Valonsäde

**Valonsäde** (, myös *Raggio di sole* ”Auringonsäde”) on vuonna 1911 valmistunut italialainen mykkäelokuva. Tuntemattoman ohjaajan elokuvan pääosaa esittää Fernanda Negri-Pouget.

## Juoni
Tripolissa asuvan Marian sulhanen kutsutaan asepalvelukseen Italiaan. Miehen poissaollessa rikas pašša yrittää vietellä Marian ja lopulta ryöstää hänet haaremiinsa. Vankeus ei kuitenkaan kestä kauan, sillä mereltä lankeaa valonsäde Tripoliin. Italialaiset valtaavat kaupungin ja vapauttavat Marian, joka tapaa jälleen sulhasensa.

## Näyttelijät

## Teemat ja vastaanotto
Cinesin tuottama *Valonsäde* on osa Italian–Turkin sodan propagandaa, jonka tehtävänä on osoittaa turkkilaisten rikokset ja italialaisten sotilaiden sankarillisuus. Mukana on myös sodan uskonnollisiin motiiveihin viittaava islam-teema.

Aikalaiskritiikki kiitti elokuvaa sen isänmaallisuudesta ja itämaisesta lavastuksesta. Suomessa sitä esitettiin useilla eri nimillä alkuvuodesta 1912. Lehtimainoksissa korostettiin haaremiteemaa, mutta elokuvan propagandistisuuskaan ei jäänyt huomaamatta.

## Restaurointi
Elokuva on säilynyt Italian kansallisen elokuva-arkiston kokoelmissa. Se on nähtävissä Friulin elokuva-arkiston YouTube-kanavalla

## Lähteet

## Aiheesta muualla
*
Heli Koski

**Heli Koski** on suomalainen taloustieteilijä ja Elinkeinoelämän tutkimuslaitoksen tutkimuspäällikkö.

Koski on koulutukseltaan taloustieteen tohtori. Hän väitteli tohtoriksi vuonna 1998 Oulun yliopistosta otsikolla "Economic Analysis of the Adoption of the Technologies with Network Externalities".

## Lähteet

## Aiheesta muualla
* Kosken tutkimukset IDEASissa
Meloe

**Meloe** on toukohärkien heimoon kuuluva kovakuoriaissuku.

## Ulkonäkö ja koko
Suvun lajit ovat kooltaan keskisuuria tai suuria, pituudeltaan 12–30 mm. Niillä ei ole siipiä ja peitinsiivet ovat lyhentyneet. Näiden kovakuoriaisten naaraat ovat suurempia kuin koiraat, joilla on epätavalliset tuntosarvet.

## Elintavat
Toukat syövät mehiläisten munia ja muuta ravintoa, jota ne löytävät mehiläispesistä.

## Lajit
* Isotoukohärkä (*Meloe proscarabaeus*)
* Sinitoukohärkä (*Meloe violaceus*)
* Typytoukohärkä (*Meloe brevicollis*)
* Meloe variegatus

## Kuvagalleria

Schwarzer Maiwurm.jpg
Meloe.variegatus.-.calwer.48.23.jpg
Oelkaefer Meloë proscarabaeus 2.jpg


## Lähteet

## Aiheesta muualla
*Laji.fi: Meloe
*ITIS: ''Meloe'' 
*Pherobase: Semiochemicals of Genus Meloe
Esa Jokivuolle

**Esa Jokivuolle** on suomalainen taloustieteilijä ja Suomen Pankin tutkimuspäällikkö. Jokivuolle on työskennellyt Suomen Pankissa eri tehtävissä vuodesta 1999 alkaen ja toiminut vierailevana professorina Aalto-yliopiston kauppakorkeakoulussa.

Jokivuolle on koulutukseltaan rahoituksen tohtori. Hän väitteli tohtoriksi vuonna 1996 University of Illinois at Urbana-Champaign -yliopistosta.

## Lähteet

## Aiheesta muualla
* Jokivuolteen tutkimukset EKP:n sivulla
* Jokivuolteen tutkimukset IDEASissa
Karl Lemström

**Karl Lemström** (s. 18. maaliskuuta 1966 Hyvinkää) on suomalainen kirurgi ja sydän- ja thoraxkirurgian professori (Helsingin yliopisto). Hän on tehnyt Suomessa uraauurtavaa operatiivista- ja tutkimustyötä sydänsiirtokirurgian parissa. 

Lemström valmistui lääkäriksi Helsingin yliopistosta 1992. Tohtoriksi hän väitteli niin ikään Helsingin yliopistosta 1995. 1997 hänet nimettiin elinsiirtoimmunologian dosentiksi (Helsingin yliopisto). Kirurgiksi hän erikoistui vuonna 2000. Sydän- ja thoraxkirurgian dosentuuriin hänet nimitettiin 2010 (Helsingin yliopisto). Vuosina 2012‒2016 Karl Lemström toimi elinsiirtokirurgian ja immunologian professorina Helsingin yliopistossa. Vuodesta 2016 hän toiminut Helsingin yliopistossa  sydän- ja thoraxkirurgian professorina.

Mittavan tutkimusuran lisäksi Lemström on toiminut konsultoivana sydän- ja thoraxkirurgina Helsingin yliopistollisessa keskussairaalassa (2004–2011), sekä tällä hetkellä (2017) sydänkirurgian osastonylilääkärinä HYKS:ssä. Lemström työryhmineen on suorittanut suurimman osan Suomessa tehdyistä sydänsiirroista 2000-luvulla.

## Lähteet
GNU Mach

**GNU Mach** on GNU Hurd -käyttöjärjestelmän pohjana toimiva käyttöjärjestelmäydin, joka perustuu Carnegie Mellon -yliopiston Mach-ytimeen.

Suurin osa laiteajureista on peräisin Linux-ytimen versiosta 2.0. Ydin toimii 32-bittisellä x86-alustalla ja 64-bittisellä x86-64-suorittimella.

## Lähteet

## Aiheesta muualla
* Projektin kotisivut
Ultimate SoundTracker

**Ultimate SoundTracker** on Karsten Obarskin kehittämä tracker-ohjelma, joka on kehitetty vuonna 1987 Amiga 500:lle. Obarski kehitti ohjelman auttaakseen musiikin teossa Rainbow Arts:lla. Toistorutiini tuli *[[Amegas]]*-peliin.

Obarski suunnitteli ohjelman, joka esitti neljää kanavaa pystysuunnassa. Ohjelman käyttöliittymän "pianorulla" täsmäsi SID-kauden toistorakenteihin ja looppeihin. Ohjelma mahdollisti muidenkin kuin ohjelmoijien tuottaa musiikkia tietokoneella.

Ohjelma on inspiroinut useiden vastaavien ohjelmien kehitykseen kuten Noisetracker ja ProTracker.

Kehitys johti muihin ohjelmiin, jotka eivät lainanneet SoundTrackerin ohjelmakoodia:
* Teijo Kinnusen OctaMED 
* Chris Hülsbeckin TFMX
* Andreas Tadicin Game Music Creator

EAS yritti myydä ohjelmaa kaupallisena työkaluna, mutta päätyi julkaisemaan sen lähdekoodit.

SoundTracker on muun muassa Linuxille julkaistu tracker-ohjelma, joka on nimetty tribuuttina Obarskille.

## Lähteet

## Aiheesta muualla
* Ohjelmaversio 1.21 Pouet.netissä
Oulunkylän VPK

**Oulunkylän VPK** on vuonna 1900 perustettu vapaapalokunta, joka toimii Helsingin Oulunkylässä. Oulunkylän VPK on yksi Helsingin 15 sopimuspalokunnasta. VPK toimii Helsingin kaupungin pelastuslaitoksen alaisuudessa. VPK:n autotalli on Otto Brandtin tiellä.

Oulunkylän VPK:lla on kolme osastoa: hälytysosasto, nuoriso-osasto ja naisosasto.

## Lähteet

## Aiheesta muualla
* Oulunkylän VPK:n sivut
Arado Ar 68

**Arado Ar 68** on saksalainen  Arado Flugzeugwerke valmistama hävittäjälentokone. Se oli viimeinen saksalaisvalmisteinen kaksitasohävittäjä. Konetyyppi oli Luftwaffen käytössä ensilinjan hävittäjänä vuosina 1936–1938. Palveluskäyttö jatkui Chris Chantin mukaan vuoden 1940 kevääseen, jolloin Ar 68 -konetyyppiä käytettiin lentäjien koulutuksessa sekä taitolentokoneena. Tyyppiä käytettiin myös yöhävittäjänä vuoden 1939 paikkeilla. Koneen voimanlähteenä oli 690–750 hevosvoiman (515–559&nbsp;kW) V12-moottori, jonka valmistaja oli joko BMW tai Junkers.

## Tekniset tiedot
*huippunopeus 335&nbsp;km/h
*kohoamisnopeus 10 min/6&nbsp;000&nbsp;metriin
*lakikorkeus 8&nbsp;100&nbsp;m
*kantama 415&nbsp;km
*2 &times; 7,92&nbsp;mm kk:t, potkurikehän lävitse (rungossa ylhäällä ja eteenpäin) ampuvina 
*6 &times; 10&nbsp;kg:n pommia

## Lähteet
*Chant, Chris: *II Maailmansodan lentokoneet*, Karisto, 2008, Hämeenlinna (suom. Petri Kortesuo) Alkuteos: Amber Books, 1999  (s.21)

### Viitteet
Oz (Isère)

**Oz** on kunta itäisessä Ranskassa Isèren departementissa Auvergne-Rhône-Alpesin alueella.

Kunta sijaitsee Lac du Verneyn tekojärven itäpuolella. Järvi syntyi kun Eau d'Ollen vesivoimayhtiö patosi Eau d'Olle -joen vuonna 1909. Kunnan alueella on Oz-en-Oisansin hiihtokeskus.

## Lähteet

## Aiheesta muualla
Åsa Hellman

**Åsa Katarina Hellman** (s. 23. syyskuuta 1947 Porvoo) on suomalainen (suomenruotsalainen) keramiikkataiteilija, taidemaalarien Åke Hellmanin ja Karin Hellmanin tytär.

Åsa Hellman valmistui keraamikoksi Taideteollisesta korkeakoulusta vuonna 1973 ja jatkoi opintojaan Belgradissa ja Lontoossa. Hän työskenteli vapaana taiteilijana ja osallistui Suomenlinnassa toimivaan Pot Viaporiin.

Hellman on suunnitellut keramiikkateoksia julkisiin tiloihin. Hän sai taideteollisuuden valtionpalkinnon vuonna 1982.

Vuosina 1983–1985 Hellman työskenteli tuntiopettajana Taideteollisessa korkeakoulussa, ja hän on toiminut myös vapaana kirjoittajana ja avustanut *[[Hufvudstadsbladet]]ia*. Hänen toimittamansa kirja *Taidekeramiikka Suomessa* vuodelta 2004 sai vuoden taidekirjapalkinnon, ja teos on ilmestynyt myös ruotsin- ja englanninkielisenä laitoksena. Vuonna 2021 hänelle myönnettiin Svenska kulturfondenin palkinto.

## Lähteet
Karin Hellman

**Karin Hilda Sofia Hellman** (o.s. **Wisuri**; 8. heinäkuuta 1915 Pietarsaari – 25. helmikuuta 2004 Porvoo) oli suomalainen taidemaalari. Hellman opiskeli Taideteollisuuden keskuskoulussa vuosina 1934–1938 ja osallistui ensimmäiseen näyttelyynsä Taidehallissa vuonna 1939 järjestetyssä nuorten näyttelyssä.

Hellman tunnetaan erityisesti mielikuvituksekkaista öljymaalauksista, sekatekniikkakollaaseista sekä kokeellisista tekstiiliaplikaatioista, joihin hän keskittyi varsinkin 1960- ja 1970-luvulla. Hellmania pidetään uranuurtajana tekstiilin käytössä suomalaisessa kuvataiteessa. Hän työskenteli piirustuksenopettajana Tammisaaressa ja Porvoossa 1934–1938.

Karin Hellmanin puoliso oli taidemaalari Åke Hellman. Heidän lapsensa ovat keraamikko Åsa Hellman ja arkkitehti Karl-Johan Hellman.

## Lähteet

## Kirjallisuutta
* .
* Lilja, Emmma (toim.): *Karin H*. Espoo: EMMA - Espoon modernin taiteen museo, 2025.
## Aiheesta muualla
*Karin & Åke Hellmanin retrospektiivinäyttely, Ateneum 15.9.2020–24.1.2021.
*Karin & Åke Hellmanin retrospektiivinäyttely galleria Vanha Kappalaisentalo  28.2.–6.4.2025
*Mobiiliopas Karin Hellman -näyttelyyn EMMA - Espoon modernin taiteen museossa 9.4.2025–1.2.2026.
Jyrki Juhani Mäki

**Jyrki Juhani Mäki**  (s. 8. elokuuta 1962 Helsinki) on Atoy Groupin hallituksen puheenjohtaja ja omistaja. Mäki harrastaa avomeripurjehdusta. 

## Ura
Jyki Mäki on työskennellyt koko uransa ajan perheyritys Atoy Groupin palveluksessa. Hän aloitti työskentelyn yrityksessä kesätöissä vuonna 1977 ja jatkoi jo iltalukion aikana työskentelyä päätoimisesti perheyhtiössä.  Hän on toiminut Atoyn palveluksessa muun muassa tuotepäällikkönä, osastopäällikkönä, myyntijohtajana sekä Atoy Groupin toimitusjohtajana vuoteen 2015 asti, jolloin hän siirtyi päätoimiseksi hallituksen puheenjohtajaksi. Vuonna 2013 Atoyn omistajasuvun kesken toteutettiin yritysjärjestely, jossa puolet omistuksesta siirtyi Mäelle. Loput osakkeista jaettiin muiden omistajien kesken vaiheittain.

## Kilpapurjehdus
TV5:n Atlantin yli –tv-sarjan purjehduksella Jyrki Mäki toimi ensimmäisenä vahtipäällikkönä. Sarjassa veneen kipparina toimi Harry ”Hjallis” Harkimo.

Mäki on purjehtinut lapsesta asti. Nykyisin oman 57-jalkaisen Lintu-purjeveneen kipparina hän keskittyy kansainvälisiin valtameripurjehduskilpailuihin. Vuonna 2016 hän osallistui Lintu-veneellään ARC-kilpapurjehdukseen Atlantin yli ja sijoittui kilpasarjassa luokkansa toiseksi. Suunnittelimissa oli Rolex Middle Sea Race lokakuulle 2017 ja Rolex Sydney Hobart Yacht Race vuodelle 2020.

## Lähteet

## Aiheesta muualla
* Atoy-yhtiöiden historiaa (porssitieto.fi)
Fontcouverte-la-Toussuire

**Fontcouverte-la-Toussuire** on kunta itäisessä Ranskassa Savoien departementissa Auvergne-Rhône-Alpesin alueella.
 
Kunnan alueella sijaitsee La Toussuiren hiihtokeskus, joka on osa laajempaa Les Sybellesin hiihtokeskusaluetta.

## Lähteet

## Aiheesta muualla
Juhana II (Liechtenstein)

**Juhana II** (koko nimi *Johann Maria Franz Placidus*, 5. lokakuuta 1840 – 11. helmikuuta 1929) oli Liechtensteinin ruhtinas vuodesta 1858 kuolemaansa asti 1929 eli yli seitsemänkymmenen vuoden ajan.

Juhana II uudisti Liechtensteinin perustuslain vuonna 1921, jolloin ruhtinaskunnasta tuli demokraattinen ja parlamentaarinen. Hän edisti tieteitä ja panosti sosiaaliseen ja humanitaariseen työhän. Hän lahjoitti myös varoja hyväntekeväisyyteen, ja sai lisänimen "Juhana Hyvä".

Juhana II kuoli naimattomana ja lapsettomana. Hänen seuraajakseen nousi hänen veljensä Frans I.

## Lähteet

## Aiheesta muualla
Kroatian Banovina

**Kroatian Banovina** (), oli Jugoslavian kuningaskunnan autonominen alue vuosina 1939–1941. Alue syntyi 26. elokuuta 1939 tehdyllä Cvetković–Maček-sopimuksella. Tavoitteena oli vähentää Jugoslavian kuningaskunnassa sen syntymisestä 1918 lähtien vallinnutta jännitettä pääkansallisuuksien eli valtaapitävien serbien ja itsensä syrjityksi tunteneiden kroaattien välillä., , 

Kroatian väestön oma itsellinen hallinnollinen yksikkö oli syntynyt ensimmäisen kerran sitten keskiaikaisen Kroatian valtakunnan. Autonomisen Kroatian Banovinan toimivallan ulkopuolelle, Jugoslavian keskushallinnon hoidettavaksi, jäivät ulkopolitiikka, armeija, poliisi ja ulkomaankauppa. Alueen johtajaksi eli baaniksi nimitettiin Ivan Šubašić.

Kroaattijohtaja Vladko Maček ja useat muut kroaatit näkivät autonomian ensimmäisenä askeleena kohti täydellistä itsenäisyyttä. Maček oli jo aiemmin käynyt salaisia keskusteluja italialaisten kanssa, mutta lopettanut ne ja siirtynyt yhteistyökeskusteluihin Jugoslavian johdon eli prinssihallitsija Paulin ja pääministeri Dragiša Cvetkovićin kanssa. Sopimuksen synnyttyä Mačekista tuli uudistetun Cvetkovićin hallituksen varapääministeri.

Autonomisen Kroatian Banovinan syntyvaiheessa elokuussa 1939 uskonnoltaan n. 75% oli roomalaiskatolisia, 20% ortodokseja ja 5% muslimeja. Uskonnolliset luvut ovat suuntaa antavia, kuinka paljon siis oli kroaatteja, serbejä ja bosnialaisia. 

Autonomisen alueen historia jäi lyhyeksi, sillä osana Toista maailmansotaa Saksa liittolaisineen hyökkäsi huhtikuussa 1941 Jugoslaviaan valloittaen maan. Kroatia irrottautui tässä yhteydessä Jugoslaviasta ja perusti oman valtionsa 10. huhtikuuta 1941 akselivaltojen Saksan ja Italian tuella johtajanaan Ustaša-liikkeen johtaja Ante Pavelic. Kroatian Banovina oli keskeinen osa uutta Kroatian kuningaskuntaa valtion alueen laajentuessa Bosnia-Herzegovinan alueelle. Toisaalta Italia sai tässä yhteydessä merkittäviä alueita Dalmatian rannikolla muodostaen italialaisen Dalmatian kuvernoraatin.

## Lähteet
*
*
*

## Viitteet
William Kerr

**William Kerr** on yhdysvaltalainen taloustieteilijä ja professori (Dimitri V. D'Arbeloff - MBA Class of 1955 Professor of Business Administration) Harvard Business Schoolissa.
Hän on tutkinut muun muassa maahanmuuttajien yrittäjyyttä ja innovaatioita. Kerr sai vuonna 2013 Ewing Marion Kauffman -palkinnon yrittäjyyttä käsittelevistä tutkimuksistaan.

Kerrin puoliso on Sari Pekkala Kerr.

## Lähteet

## Aiheesta muualla
* Kerrin kotisivu
* Kerrin tutkimukset IDEASissa
* Kerrin tutkimukset Google Scholarissa
Tappakaa Charley Varrick!

**Tappakaa Charley Varrick!** (*Charley Varrick*) on Don Siegelin ohjaama yhdysvaltalainen rikoselokuva vuodelta 1973. John H. Reesen romaaniin *The Looters* perustuvan elokuvan ovat käsikirjoittaneet Dean Riesner ja Howard Rodman. Nimiosaa, pankkiryöstökoplan johtajaa Charley Varrickia näyttelee Walter Matthau ja muita pääosia Joe Don Baker, Felicia Farr, Sheree North ja John Vernon.

## Juoni
Pankkiryöstäjät saavat tappajat kintereilleen ryöstettyään pikkupankin tietämättä, että se on mafian omistama.

## Roolit

## Tuotanto
Elokuvan alkuosan uneliaan ja rauhallisen kaupungin kuvaus syntyi puolivahingossa, kun kuvaaja Michael C. Butler harjoitteli kamerakaluston käyttöä ennen varsinaisten kuvausten käynnistymistä ja ehdotti ohjaajalle, että materiaalia voisi ehkä hyödyntääkin. Butler kuvasi ilman suunnitelmaa ja materiaali nimettiin yksinkertaisesti "testiksi". Myöhemmin leikkausvaiheessa elokuvan leikkaaja Frank Morriss löysi materiaalin ja rakensi testiotoksista elokuvan idyllisen alkuosan. Butler kuvasi Walter Matthaun poikaa Charles Matthauta ja Don Siegelin lapsia Jack Siegeliä, Kit Siegeliä, Anne Siegeliä ja Nowell Siegeliä touhuamassa kuvauspaikan lavasteissa. 

Ohjaaja Don Siegel halusi aluksi elokuvan nimeksi *Last of the Independents*, joka näkyy joissakin varhaisissa elokuvajulisteissa ja elokuvan esittelyfilmissä.

Charley Varrickin roolia tarjottiin ensin muun muassa Clint Eastwoodille, mutta Eastwood kieltäytyi roolista, koska ei löytänyt roolihahmosta yhtään hyvää luonteenpiirrettä.

Tuotanto kohtasi teknisiä ongelmia jo kuvausten ensimmäisinä päivinä, kun suunnitellut erikoisefektit eivät toimineet ollenkaan odotetusti ja tekijät joutuivat miettimään kohtausten rakenteita uudelleen. Ongelmat efektien toteuttamisen kanssa jatkuivat ja Don Siegel hankitutti avuksi paikalle vanhan ystävänsä ja kuvaaja Michael Butlerin isän Lawrence Butlerin, joka oli erittäin kokenut erikoistehosteiden kanssa, kehittänyt elokuvissa käytetyn sinisen taustakankaan tekniikan ja saanut Oscar-palkinnon erikoistehosteillaan. Lawrencen avulla saatiin elokuvan loput kohtaukset ja sen vaikuttava loppukohtaus kuvatuksi. Jopa erityisen vaikeasti innostuvana tunnettu Walter Matthau oli Don Siegelin mukaan hyvin vaikuttunut elokuvan loppukohtauksesta.

## Vastaanotto ja myöhempi arvostus
Matthau sai roolistaan brittiläisen Bafta-palkinnon. Elokuva toi Bafta-ehdokkuuden leikkaajalleen Frank Morrissille.

*[[The New York Times]]in* kriitikot valitsivat *Charley Varrickin* vuonna 2004 yhdeksi kaikkien aikojen tuhannesta parhaasta elokuvasta maailmassa.

Baltasar Kormákurin ohjaama elokuva *[[2 Guns]]* (2013) muistuttaa hyvin paljon *Tappakaa Charley Varrickia*:, vaikka ei ole suoranainen uusintafilmatisointi. Molemmissa ryöstetään pankki uneliaassa Tres Crucesin kaupungissa Uudessa Meksikossa, ja molemmissa rahasaalis on huimasti odotettua suurempi.

## Lähteet

## Aiheesta muualla
* 
*
Markus Gier

**Markus Gier** (s. 1. tammikuuta 1970 Sankt Gallen) on sveitsiläinen kilpauransa päättänyt soutaja, olympiavoittaja ja maailmanmestari.

Gier kilpaili kevyissä pariairokaksikoissa veljensä Michael Gierin kanssa voittaen olympiakultaa Atlantassa 1996, maailmanmestaruuden Tampereella 1995 ja neljä muuta MM-mitalia. Sydneyn kesäolympialaisissa 2000 he sijoittuivat viidensiksi. Bledissä 1989 hän saavutti MM-hopeaa kevyissä pariaironelikoissa.

## Lähteet
* Markus Gier Bio, Stats and Results Olympics at Sports-Reference.com 

### Viitteet
Clint Capela

**Clint N’Dumba-Capela** (s. 18. toukokuuta 1994 Geneve) on sveitsiläinen koripalloilija.

Sentterinä pelaava Capela aloitti miesten pääsarjauransa Ranskan Élan Chalonissa. Houston Rockets varasi hänet NBA:han 25. vuorolla , ja hän edusti Rocketsia syksystä 2014 helmikuuhun 2020 pelaten välillä myös D-liigassa. Helmikuussa 2020 hän siirtyi Atlanta Hawksiin osana neljän seuran kesken käytyjä pelaajakauppoja. Capela on edustanut myös Sveitsin miesten maajoukkuetta.

## Lähteet
* Profiili Euroliiga 
* Clint Capela Stats Basketball-Reference.com 

### Viitteet

## Aiheesta muualla

* Profiili NBA 
* Profiili FIBA Archive
Valloire

**Valloire** on kunta itäisessä Ranskassa Savoien departementissa Auvergne-Rhône-Alpesin alueella. Se sijaitsee Col du Télégraphen ja Col du Galibierin solien välissä. Kunnassa on hiihtokeskus.

## Lähteet

## Aiheesta muualla
Eurovision Aasian-laulukilpailu 2019

**Eurovision Aasian-laulukilpailu 2019** oli suunniteltu ensimmäinen Eurovision Aasian-laulukilpailu.  Se oli tarkoitus järjestetää Gold Coastissa, Australiassa 7. joulukuuta 2019. Sen oli tarkoitus olla Aasian ja Tyynenmeren alueen vastine Eurovision laulukilpailulle.  mennessä 17 maata oli ilmoittanut halustaan osallistua kilpailuun. Vuonna 2021 SBS kuitenkin vahvisti, ettei kilpailua järjestetä aikaisemmista suunnitelmista huolimatta.

## Tausta
Maaliskuussa 2016 Eurovision laulukilpailun oikeuksia hallinnoiva Euroopan yleisradiounioni (EBU) ilmoitti tehneensä australialaisen Special Broadcasting Servicesin kanssa sopimuksen, joka antoi SBS:lle oikeuden järjestää Eurovision-formaattiin pohjautuvan kilpailun Aasian maille. SBS alkoi suunnitella yhteistyökumppaninsa Blink TV:n kanssa kilpailun tarkempaa formaattia ja sääntöjä. Ensimmäinen kilpailu oli tarkoitus järjestää Australiassa vuonna 2017.

Kilpailusta julkistettiin lisätietoja toukokuussa 2016. Silloin kerrottiin, että ensimmäiseen kilpailuun odotettiin 12 osallistujamaata, ja lopulta kilpailuun osallistuvien maiden määrä voisi kasvaa jopa 68:aan. Heinäkuussa kerrottiin, että neljä maata oli ilmoittanut kiinnostuksestaan osallistua Eurovision Aasian-laulukilpailuksi (*Eurovision Asia Song Contest*) nimettyyn kilpailuun: isäntämaaksi aiottu Australia, Kiina, Japani ja Etelä-Korea. Vuoden 2017 alkupuolelle aiottua kilpailua jouduttiin lopulta siirtämään vuodelle 2018. Australian lisäksi Hongkong ja Singapore ovat ilmoittivat haluavansa järjestää ensimmäisen kilpailun. EBU vahvisti elokuussa 2017, että kilpailun olisi tarkoitus tapahtua .

## Osallistujat
Seuraavat maat ovat ilmoittivat kiinnostuksestaan osallistua kilpailuun:

* 
* 
* 
* 
* 
* 
* 
* 
* 
* 
* 
* 
* 
* 
* 
*
* 

### Muut maat
Toisin kuin alun perin oletettiin,  Eurovision laulukilpailuun osallistuminen ei vaadi Aasian ja Tyynenmeren yleisradiounioni ABU:n täysjäsenyyttä. Kilpailun järjestävä televisioyhtiö Blink TV ilmoitti elokuussa 2017, että kilpailuun ovat tervetulleita kaikki Aasian ja Tyynenmeren alueen maat riippumatta siitä, onko niillä yleisradioyhtiötä, joka kuuluu ABU:un.

## Lähteet
*https://www.9news.com.au/2018/10/31/15/47/eurovision-asia-gold-coast-inaugural-event

### Viitteet
Adolf Müller

**Adolf Müller** (11. huhtikuuta 1914 – 7. heinäkuuta 2005) oli sveitsiläinen vapaapainija ja olympiamitalisti.

62 kilogramman painoluokassa kilpaillut Müller voitti olympiapronssia Lontoossa 1948. Hän kilpaili samoissa kisoissa myös kreikkalais-roomalaisessa painissa.

## Lähteet
* 
* Mueller, Adolf (SUI) International Wrestling Database 

### Viitteet

## Aiheesta muualla
Hermann Baumann (painija)

**Hermann Baumann** (23. tammikuuta 1921 – 19. helmikuuta 1999) oli sveitsiläinen vapaapainija ja olympiamitalisti.

67 kilogramman painoluokassa kilpaillut Baumann voitti olympiapronssia Lontoossa 1948.

## Lähteet
* Hermann Baumann Bio, Stats, and Results Olympics at Sports-Reference.com 
* Baumann, Hermann (SUI) International Wrestling Database 

### Viitteet

## Aiheesta muualla
Kenji Yanagiya

**Kenji Yanagiya** (jap. 柳谷 謙治,  marraskuussa 1919 Hokkaido – 29. helmikuuta, 2008 Tokio) oli japanilainen toisen maailmansodan taistelulentäjä ja hävittäjä-ässä. Yanagiya valmistui pilotiksi keväällä 1942 Ōita:n tukikohdasta. Hänen toimintansa sotahistoriaan nähden, korostuu siinä että tämä oli yksi kuudesta Zero-saattopilotista, sota-amiraali Isoroku Yamamoton lennolla Rabaulista Buiniin. Tuo ilmataistelu käytiin Kahilin lähellä Bougainvillessä. Yanagiya selvisi myös Tyynenmeren sodasta hengissä, näistä kaikista saattolentäjistä ainoana. Shoichi Sugita kaatui sodassa myöhemmin. Kenji Yanagiyan mainitaan pudottaneen yhden hyökänneen Lockheed P-38 Lightning-koneen Sugitan kanssa yhdessä, jota ohjasi Raymond K. Hine. Luutnantti Hinen kone jäi lennolta palaamatta.

Kenji Yanagiya oli tehnyt yhden pudotusilmoituksen vuonna 1943, joka oli ollut käytännössä mahdoton: Grumman-lentokonetehtaan Experimental-tyyppisen koekone F5F-1 Skyrocketin pudotuksesta (XF5F-1). 

Yanagiya haavoittui vakavasti Guadalcanalin taistelussa 8. kesäkuuta 1943 ilmataistelua käydessään, jonka jälkeen hänen oikea kätensä amputoitiin. Hän ehti ennen haavoittumistaan saada 8 ilmavoittoa. Kenji Yanagiya otti häntä hoitaneen sairaanhoitajan aviopuolisokseen. Vuonna 1988 Yanagiya tapasi Operaatio Kostoon osallistuneita amerikkalais-pilotteja, kuten Rex T. Barberin - sekä paiskasi sovinnon kättä yhdessä heidän kanssaan. Barberia on ehkä yleisimmin pidetty Yamamoton pudottajana. Yanagiyan lopullinen sotilasarvo oli sotilasmestari eli Suomen vastaava sotilasilmailun arvo olisi ollut lentomestari.

## Lähteet
* Mellinger, George & Stanaway, John: *Bell P-39 Airacobra-ässät* (Osprey Hävittäjä-ässät osa 7), Koala-Kustannus, Helsinki, 2002,  (alkuteos, sarjan 36. teos englanniksi, 2001, Oxford, Englanti)
* Sakaida, Henry - *Japanin laivaston ilmavoimien ässät 1937-1945*. Osprey 2002  (s.43)

## Viitteet
Tuomas Kosonen

**Tuomas Kosonen** on suomalainen taloustieteilijä ja tutkimusjohtaja Palkansaajien tutkimuslaitoksella. Aiemmin hän on työskennellyt erikoistutkijana Valtion taloudellisessa tutkimuskeskuksessa ja tutkijatohtorina Massaschusetts Institute of Technologyssa. Kosonen on keskittynyt tutkimuksissaan muun muassa julkisen talouden että työmarkkinoiden kysymyksiin.

Kosonen on koulutukseltaan taloustieteiden tohtori. Hän väitteli tohtoriksi Helsingin yliopistosta vuonna 2011 otsikolla "Encouragement and discouragement - Essays on taxation and government expenditure".

## Lähteet

## Aiheesta muualla
* Kososen kotisivu
* Kososen tutkimukset IDEASissa
Jari Haapamäki

**Jari Haapamäki** (s. 22. helmikuuta 1968 Hämeenlinna) on suomalainen entinen jääkiekkopuolustaja. Hän pelasi suurimman osan urastaan SM-liigaa Hämeenlinnan Pallokerhossa, jossa Haapamäki pelasi yhteensä 222 runkosarjaottelua tehopistein 14+38=52 ja keräten 379 jäähyminuuttia sekä 20 playoff-ottelua tehden kolme syöttöpistettä ja keräten 20 jäähyminuuttia. Hän voitti siellä SM-hopeaa vuonna 1993 ja SM-pronssia vuonna 1991. Haapamäki pelasi urallaan myös Itävallassa, Sveitsissä ja Ranskassa. Hänet tunnettiin melko kovaotteisena puolustajana, mistä kertoo mm. Ranskan pääsarjatason kaikkien aikojen yhden kauden jäähyennätys (231) kaudella 1998–1999.

## Ura
Haapamäki on HPK:n kasvatti, jonka miesten I-divisioonajoukkueessa Haapamäki debytoi kaudella 1986–1987. Hänen tulokaskautensa toi 30 runkosarjaottelussa tehot 2+1=3. Seuraavan kauden 1987–1988 päätteeksi Haapamäki oli nostamassa HPK:ta SM-liigaan. Kaudeksi 1988–1989 hän siirtyi kuitenkin jatkamaan I-divisioonauraansa Joensuun Kiekko-Poikiin, joissa kausi päättyi myös sarjanousuun SM-liigaan.

Kaudeksi 1989–1990 Haapamäki palasi HPK:hon pelaamaan SM-liigaa, jossa hänen tulokaskautensa toi 42 runkosarjaottelussa tehot 5+3=8. Kaudella 1990–1991 Haapamäki teki liigan yhden kauden piste-ennätyksensä tehoilla 1+10=11. Hän oli kauden päätteeksi voittamassa HPK:n historian ensimmäistä SM-mitalia, pronssia. Kaudella 1992–1993 Haapamäki sivusi SM-liigan yhden kauden piste-ennätystään tehoilla 2+9=11. Hän voitti kauden päätteeksi SM-hopeaa. Kaudella 1994–1995 Haapamäki toimi HPK:n varakapteenina.

Haapamäki siirtyi kaudeksi 1996–1997 Itävallan pääsarjajoukkue Wiener EV:hen. Hän oli joukkueen tehokkain puolustaja tehoilla 5+14=19. 
Haapamäki edusti Wieneriä kauden aikana myös EHL:ssä. Joukkueen kauden päätyttyä hän siirtyi vahvistamaan Sveitsin Nationalliga A:n Zürcher SC:tä, jossa Haapamäki pelasi yhden playoff-ottelun. Kaudeksi 1997–1998 hän palasi Itävaltaan ja siirtyi EC Grazin riveihin. Kaudeksi 1998–1999 Haapamäki siirtyi Ranskan Élite Liguessa pelanneen Reims Champagne Hockeyn riveihin. Hän oli tehoilla 6+13=19 joukkueen tehokkain puolustaja maanmiehensä Jari Grönstrandin kanssa. Haapamäki voitti koko liigan jäähypörssin ja teki Ranskan pääsarjatason kaikkien aikojen yhden kauden jäähyennätyksen 231 minuutillaan.

Kaudeksi 1999–2000 Haapamäki palasi Suomeen ja siirtyi Hyvinkään Ahmojen I-divisioonajoukkueeseen. Hän pelasi siellä vain kahdeksan ottelua, kunnes Haapamäen sopimus purettiin joukkueen seurajohdon oltua tyytymättömiä hänen otteisiinsa. Haapamäki pohti vielä pelaajauransa jatkamista, mutta hän päätti kuitenkin keskittyä valmentamiseen. Haapamäki toimi kaudella 2000–2001 Mestis-joukkue Forssan Palloseuran apuvalmentajana Pasi Arvosen johtamassa valmennustiimissä.

## Tilastot

## Lähteet
*
*

### Viitteet
Demetrio Ribes

**Demetrio Ribes Marco** (1875–1921) oli espanjalainen arkkitehti. Ribes oli kotoisin Valenciasta. Hänestä tuli sukupolvensa huomattavimpia arkkitehteja Francisco Moran ja Sancho Fusterin ohessa. Ribesin työt edustavat jugendia, mutta myöhemmin hän toi töihinsä rationalismin.

Demetrio Ribesin tärkeimpinä töinä pidetään Valencian päärautatieasemaa (*Estación del Norte de Valencia*) ja Kolumbuksen kauppahallia (*Mercado de Colón*). Muita tunnettuja töitä ovat muun muassa Barcelonan pohjoinen rautatieasema (*Estació del Nord*), Xátivan härkätaisteluareena, Castellón de la Planan postitoimisto (*Edificio de Correos de Castellón*), *Asilo de la Marquesa de San Joaquín* sekä *Casa Ribes* Valenciassa ja *Casa Lázaro* Biarissa. 


Valencia- Estación del Norte (25016382220).jpg|Valencian päärautatieasema
Mercado de Colón, Valencia, España, 2014-06-30, DD 165.JPG|Kolumbuksen kauppahalli Valenciassa
56 Estació del Nord, c. Nàpols.JPG|Barcelonan pohjoinen rautatieasema
Edificio de Correos de Castellón de la Plana.JPG|Castellón de la Planan posti- ja lennätintoimisto



## Lähteet

### Viitteet
Mauricie

**Mauricie** on hallinnollinen alue Quebecin provinssissa, Kanadassa. Mauricien alueen hallintokeskus on Trois-Rivièresin kaupunki (134&nbsp;413 as, 2016). Alueen pinta-ala on 35&nbsp;860 neliökilometriä ja väkiluku 266&nbsp;112 (2016).

## Lähteet

## Aiheesta muualla
Marko Allen

**Marko Allen** (s. 5. huhtikuuta 1967 Tampere) on suomalainen entinen jääkiekkopuolustaja. Hän pelasi urallaan Tampereen Ilveksen ja Hämeenlinnan Pallokerhon SM-liigajoukkueessa yhteensä 382 runkosarjaottelua tehopistein 28+63=91 ja keräten 160 jäähyminuuttia sekä 23 playoff-ottelua tehden yhden maalin ja keräten kuusi jäähyminuuttia. Allen oli myös voittamassa alle 20-vuotiaiden maailmanmestaruutta vuonna 1987. Hänet tunnettiin pelityyliltään peruspuolustajana. 

## Ura
### Seuraura
Allen on Tampereen Ilveksen kasvatti. Hän voitti seurassa C-nuorten SM-pronssia vuonna 1983 ja A-nuorten SM-hopeaa vuonna 1986. Kaudella 1985–1986 Allen debytoi Ilveksen SM-liigajoukkueessa, jossa hän pelasi yhden runkosarjaottelun. Varsinaisella tulokaskaudellaan 1986–1987 Allen teki 25 runkosarjaottelussa kaksi syöttöpistettä. Ensimmäisellä kokonaisella SM-liigakaudellaan 1986–1987 hän teki 42 runkosarja- ja kolmessa playoff-ottelussa tehot 6+6=12.

Kaudeksi 1988–1989 Allen siirtyi SM-liigan nousijajoukkue Hämeenlinnan Pallokerhoon. Hän teki liigan yhden kauden piste-ennätyksensä tehoilla 7+9=16. Kauden 1990–1991 päätteeksi Allen oli voittamassa HPK:n kaikkien aikojen ensimmäistä SM-mitalia, pronssia. Kauden 1992–1993 päätteeksi hän voitti SM-hopeaa. Allen lopetti pelaajauransa kevääseen 1995.

Kaudella 2008–2009 Allen toimi HPK:n C-nuorten kakkosjoukkueen päävalmentajana C-nuorten II-divisioonassa. Kaudella 2011–2012 hän toimi Italian Serie A:n HC Pustertal-Val Pusterian apuvalmentajana maanmiehensä Teppo Kivelän johtamassa valmennustiimissä. Allen eteni joukkueen kanssa aina liigan finaaleihin saakka, mutta mestaruuden vei kuitenkin HC Bolzano otteluvoitoin 4–0.

### Maajoukkueura

Allen pelasi alle 20-vuotiaiden MM-kilpailuissa vuonna 1987, jolloin hän voitti maailmanmestaruuden. Allen valittiin ikäluokastaan Pohjola-leirin parhaaksi pelaajaksi vuonna 1982.

## Muuta
Allenin poika Henri pelaa puolustajana Jääkiekon II-divisioonassa. Hän edustaa Valkeakosken Kiekko-Ahmaa.

## Tilastot

## Lähteet
*
*

### Viitteet
Nuoret ja lupaavat

**Nuoret ja lupaavat** () on norjalainen televisiosarja. Sarja kertoo kolmesta nuoresta naisesta (Elise, Alex ja Nenne), jotka tavoittelevat unelmiaan aikuisuuden kynnyksellä. Sarjan on ohjannut Eirik Svensson.

## Rooleissa

* Elise (Siri Seljeseth)
* Alex (Alexandra Gjerpen)
* Nenne (Gine Cornelia Pedersen)

## Lähteet
CU Amiga

**CU Amiga** oli brittiläinen tietokonelehti 1980- ja 1990-luvuilla, joka keskittyi Amiga-tietokoneisiin ja sen peleihin sekä ohjelmistoihin. Lehteä julkaisi EMAP.

Lehti oli aiemmin nimellä *Commodore User*, sitten *CU Amiga-64* ja lopulta *CU Amiga* jättäen Commodore 64:n taakseen.

Lehden viimeinen numero julkaistiin lokakuussa 1998.

Saman julkaisijan toinen lehti The One yhdistettiin lehteen.

## Lähteet

## Aiheesta muualla
* CU Amiga Magazine Online 
* Amiga Magazine Rack
Akiyoshi Matsui

**Akiyoshi Matsui** (, s. 15. tammikuuta 1963 Bunkyō) on japanilainen karateka, joka on International Karate Organizationin johtaja. Hänestä tuli järjestön perustajan Masutatsu Ōyaman seuraaja 1995. Matsui tunnetaan virkansa myötä paremmin nimellä **Shokei Matsui**. Hän voitti aktiiviurallaan Kyokushinin maailmanmestaruuden 1987. Matsui tunnetaan myös korealaisesta nimestään **Moon Jang Gyu**.

## Kilpaura
Matsui syntyi Bunkyōssa japanin korealaiseen sukuun. Hän aloitti Kyokushin karaten harjoittelun 13-vuotiaana. Matsui liittyi tuolloin Chiban prefektuurissa Kita Nagare-Yama dojolle, jossa hän saavutti 1. danin mustan vyön hieman yli vuoden sisällä.

Matsui osallistui 1980 Japanin mestaruuskilpailuihin ollessaan 17-vuotias. Hän sijoittui turnauksessa neljänneksi. Pian hänet nimitettiin pääohjaajaksi Kyokushinin päädojolle Tokioon. Matsui sijoittui kolmanneksi seuraavissa kahdessa Japanin mestaruuskilpailuissa vuosina 1981 ja 1982. Matsui kuitenkin menestyi heikommin vuoden 1983 kilpailuissa sijoituttuaan kahdeksanneksi. Matsui otteli seuraavana vuonna Kyokushinin historian kolmansissa maailmanmestaruuskisoissa. Hän sijoittui 192 ottelijan turnauksessa kolmanneksi voittaen pronssiottelussa Ademir Da Costan. Matsui jatkoi menestystään 1985 Japanin mestaruuskilpailuissa voitettuaan loppuottelussa hallitsevan Japanin mestarin Hiroki Kurosawan. Matsui onnistui puolustamaan mestaruuttaan seuraavissa Japanin mestaruuskilpailuissa. Tällä kertaa hän voitti loppuottelussa edellisen vuoden pronssimitalistin Akira Masudan. Matsui suoritti turnauksen jälkeen Kyokushinin sadan miehen kumiten onnistuneesti.

Matsui otteli 1987 toisen kerran maailmanmestaruuskisoissa, jossa oli tällä kertaa 207 ottelijaa. Matsui eteni aina turnauksen kolmanteen ja viimeiseen päivään, jossa oli jäljellä 32 parasta ottelijaa. Matsui voitti ensimmäisellä kierroksella Peter Goodluckin ja toisella kierroksella maanmiehensä Shinichi Sotodaten. Puolivälierissä hän voitti brittiläisen Nick da Costan ja välierissä toisen brittiläisen Michael Thompsonin. Loppuottelussa Matsui kohtasi Andy Hugin, jonka hän voitti jatkoerän jälkeen tuomariäänin. Voiton myötä Matsuista tuli historian nuorin Kyokushin maailmanmestari.

## Kilpauran jälkeen
Toukokuussa 1992 Matsui perusti oman dojonsa Asakusaan, Tokioon ja Kyokushinin perustaja Oyama nimitti hänet alueen johtajaksi. 26. huhtikuuta 1994 Oyama menehtyi ja jätti tehtävänsä Matsuille IKO järjestön johtajana. Nimitys aiheutti erimielisyyksiä ja pikku hiljaa muut oman alueensa johtajat päättivät perustaa oman Kyokushin järjestön. Matsui alkoi laajentamaan IKO:n toimintaa ja järjesti muun muassa ensimmäiset painoluokalliset maailmanmestaruuskilpailut 1997 ja naisten MM-kilpailut 2011. Lisäksi Matsui järjesti MM-kilpailut myös ikämiehille ja nuorille.

## Lähteet
Velitško Tšolakov

**Velitško Tšolakov** (, 12. tammikuuta 1982 Smoljan – 20. elokuuta 2017 Smoljan) oli bulgarialainen painonnostaja, olympiamitalisti ja Euroopan mestari.

Tšolakov voitti yli 105-kiloisten painoluokassa muun muassa olympiapronssia Ateenassa 2004, MM-hopeaa Vancouverissa 2003 ja Euroopan mestaruuden vuonna 2004. Hän ja kymmenen muuta bulgarialaista painonnostajaa eivät läpäisseet dopingvalvontaa vuonna 2008, mikä johti maan koko painonnostojoukkueen vetäytymiseen Pekingin kesäolympialaisista. Tšolakov kuoli vain 35-vuotiaana 20. elokuuta 2017.

## Lähteet
* Cholakov, Velichko (BUL) Database Weightlifting 
* Veliçko Çolakov Bio, Stats, and Results Olympics at Sports-Reference.com 

### Viitteet
Moss FK

**Moss Fotballklubb** on jalkapalloseura Mossin kunnasta. Seura pelaa Norjan neljänneksi korkeimmalla sarjatasolla 3. Divisjonissa. Moss on voittanut kertaalleen Norjan mestaruuden. Tämä tapahtui vuonna 1987. Norjan Cupin seura on voittanut vuonna 1983.

## Lähteet
IF Fram Larvik

**Idrettsforeningen Fram** on urheiluseura Larvikin kaupungista. Seuralla on toimintaa käsipallossa ja jalkapallossa. Sen jalkapallojaosto pelaa Norjan kolmanneksi korkeimmalla sarjatasolla 2. Divisjonissa. Seuar on voittanut kertaalleen Norjan mestaruuden. Tämä tapahtui vuonna 1950.

## Lähteet
SK Freidig

**Sportsklubben Freidig** on urheiluseura Trondheimin kaupungista. Seuralla on toimintaa muun muassa jalkapallossa, salibandyssa, käsipallossa ja suunnistuksessa. Seuran on voittanut Norjan jalkapallomestaruuden kertaalleen. Tämä tapahtui vuonna 1948.

## Lähteet
Larvik Turn & IF

**Larvik Turn & Idrettsforening** on urheiluseura Larvikin kaupungista. Seuralla on toimintaa muun muassa jalkapallossa, käsipallossa ja yleisurheilussa. Seuran jalkapallojaosto pelaa Norjan neljänneksi korkeimmalla sarjatasolla 3. Divisjonissa. Seura on voittanut kertaalleen Norjan mestaruuden jalkapallossa. Tämä tapahtui vuonna 1956.

## Lähteet
07 Vestur

**07 Vestur** on jalkapalloseura Vágarin saarelta Sørvágurin ja Sandavágurin kylistä. Seura pelaa Färsaarten korkeimmalla sarjatasolla Effodeildinissa.

## Lähteet
SÍ Sørvagur

**Sørvágs Ítóttarfelag** (yleensä vain **SÍ**) on jalkapalloseura Sørvágurin kylästä. Seura on voittanut kertaalleen Färsaarten mestaruuden. Tämä tapahtui vuonna 1947.

## Lähteet
Vaimonsa mies

**Vaimonsa mies** on suomalainen 16-osainen draama-komediasarja, joka esitettiin Yle TV2 -kanavalla syksyllä 2001. Sarjan pääosissa näyttelivät Pertti Roisko, Eila Roine, Miia Nuutila sekä Jarkko Pajunen.

Asunnottomiksi tahoillaan joutuneet Tuuli (Miia Nuutila) ja Juho (Jarkko Pajunen) löytävät kaupan ilmoitustaululta ilmoituksen vapaasta asunnosta vanhan pariskunnan (Pertti Roisko & Eila Roine) omakotitalon yläkerrassa. Tosin vuokrasopimuksen ehtona on avioliitto, jonka myötä Tuuli ja Juho päätyvät esittämään avioparia.

## Rooleissa

### Sivuosissa

## Jaksot

## Lähteet

## Aiheesta muualla
* ''Vaimonsa mies'' Yle Areenassa
* 
* Ylen arkistoimat kotisivut
Hiroyuki Sanada

**Hiroyuki Sanada** (s. 12. lokakuuta 1960 Tokio, Japani) on japanilainen näyttelijä.

## Ura
Hiroyuki Sanada esiintyi ensimmäisessä elokuvaroolissaan jo viisivuotiaana yhdessä Sonny Chiban kanssa elokuvassa *[[Rokyoku komori-uta]]* vuonna 1965. Hän aloitti taistelulajien harrastamisen 11-vuotiaana, jolloin hän haaveili urasta toimintaelokuvissa. Sanadasta tuli Chiban suojatti, kun hän liittyi tämän johtamaan taistelulajikouluun. He näyttelivät yhdessä useasti, esimerkiksi vuonna 1978 avaruusoopperaelokuvassa *[[Uchū kara no Messēji]]* (tunnettu myös nimellä *Message from Space*) ja taisteluelokuvassa *[[Yagyū Ichizoku no Inbō]]* (tunnettu myös nimellä *Shogun's Samurai*) .

Sanada esiintyi vuosina 1999-2000 Royal Shakespeare Companyn *[[Kuningas Lear]]*-tuotannossa, ja hän sai sen johdosta vuonna 2002 Brittiläisen imperiumin ritarikunnan kunniapalkinnon työstään brittiläisen kulttuurin edistämisessä Japanissa.

Sanada näytteli japanilaista astronauttia Kanedaa Danny Boylen tieteiselokuvassa *[[Sunshine]]* vuonna 2007. Samana vuonna hän näytteli yhdessä ystävänsä Jackie Chanin kanssa elokuvassa *[[Rush Hour 3]]*.

Vuonna 2010 Sanada esitti Dogenia televisiosarjan *[[Lost]]* viimeisellä eli kuudennella tuotantokaudella. Seuraavana vuonna hän näytteli televisiosarjassa *[[Kosto (televisiosarja)|Kosto]]*. Vuonna 2013 Sanada esiintyi Keanu Reevesin rinnalla elokuvassa *[[47 Ronin]]*, joka on ensimmäinen englanninkielinen sovitus japanilaisesta 47 rōninin legendasta.

Viime vuosina hän on esiintynyt sarjoissa *[[Extant]]*, *[[Helix (televisiosarja)|Helix]]*, *[[The Last Ship (televisiosarja)|The Last Ship]]* ja *[[Shōgun (televisiosarja)|Shōgun]]*.

## Valikoitu filmografia
### Elokuva

### Televisio

## Lähteet

## Aiheesta muualla
*
*
Pascual Duarten perhe

**Pascual Duarten perhe** (*La familia de Pascual Duarte*) on Camilo José Celan romaani. Kirjan on julkaissut Otava vuonna 1973 Pirkko-Merja Lounavaaran suomentamana ja vuonna 1990 Erkki Kirjalaisen suomentamana.

Teos on Celan esikoisteos. Ristiriitaisen sisällön vuoksi kirja kiellettiin Espanjassa, ja se ilmestyi Argentiinassa. Se sai vuonna 1946 vihdoin julkaisuluvan Espanjassa, kustantajana Zodíaco.

Celan kaikenlaista kauhua ja hirveyksiä sisältävät teksti edustaa *[[tremendismo]]ksi* nimitettyä tyyliä, jonka se aloitti. Inhorealistinen teos pyrki sokeeraamaan.  Se on käännetyin espanjalainen teos *Don Quijoten* jälkeen. Lukijoiden kiinnostusta lisäsi, että teos joutui sensuurin kynsiin.

Päähenkilö Pascual on paitsi rikollinen, samalla myös ympäristönsä uhri. Perhetausta on sekava, vanhemmat alkoholisteja. Teoksella on ollut suuri vaikutus espanjalaiseen kirjallisuuteen. Kirja herättää avoimeksi jäävän kysymyksen Pascualista: "Kenen syy? Pascualin? Yhteiskunnan?"

Tarinan kuvitteellinen "puhtaaksikirjoittaja" kertoo alkusanoissaan löytäneensä käsikirjoituksen vuonna 1939 eräästä apteekista. Koska alkuperäisteksti oli ollut lukukelvotonta, arkit numeroimattomia ja sekaisin, hän oli muokannut tekstiä kunnes päätti ojentaa sen lukijalle. Hän huomauttaa, että teksti ei ole hänen laatimaansa, mutta "[j]oissakin liian karkeissa kohdissa olen katsonut parhaaksi käyttää saksia ja ilmaista asiat lyhyemmin".

Kirjassa on myös Celan alkusanat, joissa hän kuvaa kirjan monivaiheista syntyprosessia tekstin poistoineen ja palauttamisineen. Teoksensa kääntäjille hän antaa vapaat kädet: "Käännökset täytynee hyväksyä sellaisinaan, paitsi jos kääntäjät tästedes noudattavat nyt julkaistavaa tekstiä, mistä heitä sopii pelkästään kiittää."

Ricardo Franco on ohjannut kirjan pohjalta elokuvan *[[Pascual Duarte]]* (1975), joka ei kuitenkaan kulje minä-muodossa, kuten kirja.

## Lähteet
VB Vágur

**Vágs Bóltfelag** eli **VB Vágur** on urheiluseura Vágurin kylästä, Suðuroyn saarelta. Seura aloitti toimintansa jalkapalloseurana, mutta toimii nykyään käsipalloseurana. Jalkapalloseura toimii nykyään nimellä FC Suðuroy. Seura on voittanut historiansa aikana kertaalleen Färsaarten jalkapallomestaruuden. Tämä tapahtui vuonna 2000. Kaudella 2016–17 seuran naisten käsipallomaajoukkue pelasi maan korkeimmalla sarjatasolla.

## Lähteet
Talvivaara

**Talvivaara** tarkoittaa seuraavia asioita:
* Talvivaaran kaivos
* Talvivaaran Kaivososakeyhtiö (nykyiseltä nimeltään Ahtium)
* Talvivaara (vaara)
* Talvivaara (*Winterfell*), kuvitteellinen linna *Tulen ja jään laulu* -kirjasarjassa ja *Game of Thrones* -televisiosarjassa
* Talvivaara (*Winterfell*), jakso *Game of Thrones* -televisiosarjan kahdeksannella tuotantokaudella.

Näihin liittyy myös:
* Talvivaaran rata
* Talvivaaran ratapiha
* Terrafame, Talvivaaran kaivoksen nykyinen operaattori
Skeid Fotball

**Skeid Fotball** on jalkapalloseura Oslon kaupungista. Seura pelaa Norjan kolmanneksi korkeimmalla sarjatasolla 2. Divisjonissa. Seuralla on yksi Norjan mestaruus, jonka se voitti vuonna 1966. Norjan Cupin Skeid on voittanut vuosina 1947, 1954, 1955, 1956, 1958, 1963, 1965 ja 1974.

## Lähteet
Sykloheptaani

**Sykloheptaani** (C7H14) on sykloalkaaneihin kuuluva orgaaninen yhdiste. Yhdistettä voidaan käyttää orgaanisen kemian synteeseissä.

## Ominaisuudet ja valmistus
Huoneenlämpötilassa sykloheptaani on väritöntä nestettä. Yhdiste on käytännöllisesti katsoen veteen liukenematonta, mutta liukenee orgaanisiin liuottimiin esimerkiksi etanoliin ja dietyylieetteriin. Sykloheptaanin rengasrakenne on suhteellisen taipuisa ja sillä on useita konformaatioita, jotka ovat tasapainossa keskenään. Niistä stabiileimmat ovat niin kutsutut vääntynyt tuoli- ja tuolikonformaatiot, jotka muistuttavat sykloheksaanin vastaavia konformaatioita, joskin niiden energiat ovat hieman sykloheksaanin konformaatioita korkeammat ja siten epästabiilimmat. Näiden lisäksi tunnetaan myös muun muassa vääntynyt vene- ja venekonformaatiot, jotka myös muistuttavat sykloheksaanin vastaavia konformaatioita.

Sykloheptaania esiintyy pieniä määriä maaöljystä, mistä se voidaan erottaa. Toinen tapa yhdisteen pelkistykseen on sykloheptanonin reaktio sinkkiamalgaamin kanssa eli niin sanottu Clemmensen-pelkistys.

## Lähteet
Axel Werner

**Axel Werner** (s. 28. helmikuuta 1996 Rafaela, Argentina) on argentiinalainen jalkapalloilija. Hän on pelipaikaltaan maalivahti.

## Seurajoukkueura
Werner aloitti uransa synnyinkaupunkinsa pääsarjajoukkueesta Atlético de Rafaelasta, josta Atlético Madrid hankki hänet vuonna 2016. Kauden 2016–17 hän vietti kuitenkin lainalla buenosairesilaisessa Boca Juniorsissa. Elokuussa 2017 hän liittyi Atléticon edustusjoukkueeseen kolmosmaalivahdiksi. 

## Maajoukkueura
Werner on pelannut yhden ottelun Argentiinan alle 17-vuotiaiden maajoukkueessa. Hänet valittiin myös edustamaan maataan vuoden 2016 kesäolympialaisissa.

## Lähteet